b'\n_START_ARTICLE_\nOrientalsk sarsaparil\n_START_SECTION_\nBeskrivelse\n_START_PARAGRAPH_\nSkuddene er tydeligt firkantede, meget zig-zag-slyngede og mere eller mindre t\xc3\xa6t besat med buede torne. bladene er spredtstillede, l\xc3\xa6deragtige, hele og forskelligt formede (fra lancetform til trekantet \xc3\xa6gform) med lang, kileformet spids. Bladstilke, bladrande og midterribber er ofte tornede. Begge bladsider er skinnende gr\xc3\xa6sgr\xc3\xb8nne, oversiden dog ofte med hvide pletter eller marmoreringer._NEWLINE_Blomsterne er 3-tallige og regelm\xc3\xa6ssige, bortset fra at de er s\xc3\xa6rbo. De er samlet i 5-7 hoveder, der tilsammen danner klaser, der udg\xc3\xa5r fra bladhj\xc3\xb8rner og skudspidser. De enkelte blomster er gulgr\xc3\xb8nne uden tydelig forskel p\xc3\xa5 b\xc3\xa6ger- og kronblade. Frugterne er kuglerunde, seje b\xc3\xa6r, som skifter fra r\xc3\xb8d til sort farve under modningen. Hvert b\xc3\xa6r indeholder 1-3 fr\xc3\xb8._NEWLINE_Rodsystemet best\xc3\xa5r af en kraftig, knoldagtig jordst\xc3\xa6ngel og mange, vidt udbredte r\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 15,00 x 10,00 m (100 x 100 cm/\xc3\xa5r).'